KARIS Number Plate | Regtransfers.co.uk
Results for KARIS
'KARIS' Look-a-likes (2)
Alternative 'KARIS' Registrations (2) 5 juni 1998 00:00 | Chris Sprangers | 0
Dit artikel is afkomstig van Computable.nl (https://www.computable.nl/artikel/1362119). © Jaarbeurs IT Media. Welkom ‘nou soos Wilde Weste’ oor misdaad | Netwerk24
Welkom ‘nou soos Wilde Weste’ oor misdaad
Deur Alet van der Walt 29 April 2019 07:33
Inwoners van Welkom is toenemend bekommerd oor hul veiligheid nadat ’n moord die naweek gepleeg is en inwoners onder inbrekers en rowers deurgeloop het.
Kapt. Stephen Thakeng, ’n polisiewoordvoerder, het Sondag bevestig dat inwoners van Jan Cellierspark die naweek in Langenhovenstraat beroof is.
Thakeng sê die 53-jarige huiseienaar en sy vrou en skoonma was in die sitkamer toe hy ’n beweging by ’n venster gesien en ondersoek gaan instel het.
Drie mans, wat om die beurt Afrikaans en Engels gepraat het, het die man oorval en geld geëis. Hy is met ’n vuurwapen na binne gedwing.
Drie mans, wat om die beurt Afrikaans en Engels gepraat het, het die man oorval en geld geëis
Twee televisiestelle, ’n PVR, twee skootrekenaars, vier selfone en ’n onbekende bedrag geld is gebuit. Die rowers het met ’n wit Toyota Corolla gevlug.
Op 1 Maart is ’n sakeman, Piet Grobbelaar (72), buite sy huis in Leipoldstraat, Jan Cellierspark, in sy maag en been geskiet.
Grobbelaar is op 30 Maart oorlede nadat sy milt, pankreas en ’n nier verwyder is.
Louis Coetzee (61) is Vrydagaand buite die Unicorn-gholfklub doodgeskiet. Sy stiefdogter, Marlene Matthysen, is in ’n kritieke toestand in die hospitaal nadat sy in die kop geskiet is.
Talle huisbrake en huisrowe is ook die afgelope tyd hier aangemeld.
Yolandi Hewetson, ’n inwoner van Welkom, sê mense is moedeloos.
“Hulle kan nie meer buite sit nie en is gedurig bekommerd oor hul veiligheid. Jan Cellierspark is nou soos die Wilde Weste. Dit is nou die hoeveelste roof en skietery hier by ons.”
Hewetson sê inwoners op Whatsapp-groepe sê hulle sal veiliger voel as meer patrollies hier ingestel word.
Meer oor: Welkom | Misdaad
Vrou se toestand verswak ná kopskoot